**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 57**

**Казанлък, 14.11.2019 г.**

Заседанието се откри в 17:00 ч. от Председателя Здравко Балевски, при следния:

**Дневен ред:**

1. Разглеждане на постъпило писмо от Председателя на Общински съвет Казанлък във връзка със Заявление от Николай Ибушев относно подаване на оставка и предсрочно прекратяване на пълномощията му като общински съветник.

2. Разни.

На заседанието присъстват всички 13 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на Общинска избирателна комисия Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на Комисията по предварително обявения дневен ред.

**По т.1 от Дневния ред:**

Председателят докладва, че в Общинска избирателна комисия Казанлък е постъпило Писмо с Вх. № 260/12.11.2019 г. от Председателя на Общински съвет Казанлък – Николай Златанов, с което уведомява Комисията, че в деловодството на общински съвет е депозирано Заявление с Вх. № ОС-18/12.11.2019 г. от Николай Христов Ибушев, в качеството му на общински съветник от листата на Местна коалиция „АЛТЕРНАТИВАТА НА ГРАЖДАНИТЕ“, мандат 2019 – 2023, относно подаване на оставка и предсрочно прекратяване на пълномощията му на основание чл. 30, ал. 4, т. 3 от Закона за местното самоуправление и местната администрация (ЗМСМА).

Общинска избирателна комисия Казанлък, след като разгледа постъпилото Писмо с Вх. № 260/12.11.2019 г. и приложеното към него Заявление с Вх. № ОС-18/12.11.2019 г., установи, че направеното искане относно подаването на оставка и предсрочното прекратяване на пълномощията на общинския съветник, намира законово си основание в чл. 30, ал. 4, т. 3 от ЗМСМА.

Съгласно разпоредбата на чл. 30, ал. 5 от ЗМСМА в тридневен срок от подаването на оставката от общинския съветник, председателят на общинския съвет я изпраща на общинската избирателна комисия.

Съгласно чл. 30, ал. 6 от ЗМСМА в тридневен срок от получаване на документите, удостоверяващи обстоятелство по ал. 4, т. 3, общинската избирателна комисия обявява за избран за общински съветник следващия кандидат от кандидатската листа. В случая, следващият в листата на Местна коалиция „АЛТЕРНАТИВАТА НА ГРАЖДАНИТЕ“, е кандидатът Пламен Костов Стайков.

Предвид изложеното, Общинска избирателна комисия Казанлък следва да прекрати предсрочно пълномощията на Николай Христов Ибушев като общински съветник и да обяви за избран за общински съветник следващия в листата на Местна коалиция „АЛТЕРНАТИВАТА НА ГРАЖДАНИТЕ“ - Пламен Костов Стайков. Следва да бъде анулирано издаденото Удостоверение за избран общински съветник № 25/ 05.11.2019 г. на Николай Христов Ибушев и да бъде издадено ново такова на Пламен Костов Стайков.

Председателят на Комисията предостави възможност за мнения, предложения и възражения. Премина се в режим на поименно гласуване на предложения проект за решение. **„За“** приемане на решението гласуваха 13 от членовете на комисията (Здравко Балевски, Николай Господинов, Тюркян Салиева, Таня Димитрова, Мариана Стойнева, Йорданка Арнаудова, Петър Иванов, Милена Кацарова, Петко Петков, Ваня Андреева, Любомир Денков, Мартина Кулева и Спас Спасов). **„Против“** приемане на решението – няма.

Във връзка с гореизложеното и на основание чл. 458, ал. 1 от Изборния кодекс, чл. 30, ал. 6 от ЗМСМА във връзка с чл. 30, ал. 4, т. 3 и чл.30 ал. 5 от ЗМСМА, Решение № 220 / 28.10.2019 г. на Общинска избирателна комисия Казанлък, Заялвение с Вх № ОС-18/12.11.2019 г. от Николай Христов Ибушев и Писмо с Вх.№ 260/12.11.2019 г. от Председателя на Общински съвет Казанлък, Общинска избирателна комисия Казанлък взе следното:

**РЕШЕНИЕ № 245**

**1. ПРЕКРАТЯВА** предсрочно пълномощията на общинския съветник от листата на Местна коалиция „АЛТЕРНАТИВАТА НА ГРАЖДАНИТЕ“ Николай \*\*\*\*\*\*\* Ибушев, ЕГН \*\*\*\*\*\*\*\*, поради подаване на оставка.

2. Анулира Удостоверение за избран общински съветник № 25/05.11.2019 г. на ОИК Казанлък.

3. **ОБЯВЯВА** за избран за общински съветник следващият кандидат от кандидатската листа на Местна коалиция „АЛТЕРНАТИВАТА НА ГРАЖДАНИТЕ“– Пламен \*\*\*\*\*\*\* Стайков, ЕГН \*\*\*\*\*\*\*\*\*.

4. Да бъде издадено Удостоверение за избран общински съветник на Пламен Костов Стайков.

Решението на Общинска избирателна комисия Казанлък подлежи на обжалване пред Административен съд Стара Загора в седемдневен срок от обявяването му по реда на чл. 459 от ИК.

Препис от решение да се изпрати на Председателя на Общински съвет Казанлък в тридневен срок от издаването му.

Поради изчерпване на дневния ред заседанието бе закрито в 17:15 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/